
Për përcaktimin e çmimit të shitjes së energjisë elektrike të prodhuar nga “tec vlorë” sha te furnizuesit publik me shumicë për periudhën e tretë rregullatore

Në mbështetje të neneve 9, 26 pika 1, 27 dhe 28 të ligjit nr.9072, datë 22.5.2003 “Për sektorin e energjisë elektrike”, të ndryshuar, neneve 15, 20 dhe 21 të “Rregullave të praktikës dhe procedurave të ERE-s”, miratuar me vendimin e Bordit të Komisionerëve të ERE-s nr.21, datë 18.3.2009, vendimit nr.77, datë 26.6.2008 të Bordit të Komisionerëve të ERE-s “Për miratimin e metodologjisë së llogaritjes së tarifës për kompaninë publike të gjenerimit të energjisë elektrike”, Bordi i Komisionerëve të Entit Rregullator të Energjisë (ERE), në mbledhjen e tij të datës 7.12.2011, pasi shqyrtoi aplikimin e “Tec Vlora” sh.a., si dhe relacionin e grupit të punës,

Vendosi:

1. Tarifa fikse për aktivitetin e prodhimit të “Tec Vlorë” sh.a., për vitin 2012 të jetë 1,211 mijë lekë MW/muaj.
2. Tarifa variabël e shitjes së energjisë elektrike te KESH sh.a. të jetë 21.4 lekë/kWh.
3. Ngarkohet Drejtoria Juridike dhe e Mbrojtjes së Konsumatorit për njoftimin e “Tec Vlorë” sh.a. dhe KESH sh.a.
Ky vendim hyn në fuqi në datën 1.1.2012.
Ky vendim botohet në Fletoren Zyrtare.

